armvectores/hy_wikipedia_2023 huggingface dataset:
Մեդվեդկա (Ժիզդրայի վտակ)

Անվան այլ կիրառումների համար տե՛ս՝ Մեդվեդկա (այլ կիրառումներ)Մեդվեդկա (ռուս.՝ Медведка), գետ Ռուսաստանում, հոսում է Կալուգայի մարզում և Սուխինիչսկի շրջանում։


== Աշխարհագրություն ==
Գետաբերանը տեղակայված է Ժիզդրա գետի ձախ ափին 118 կմ հեռավորության վրա։ Գետի երկարությունը 18 կմ է, ավազանի տարածքը 87,2 կմ2 է։ Մեդվեդկայի ակունքը գտնվում է Խոլոպե գյուղի մոտ։ Հոսում է հարավով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019968
Հիդրոլոգիական ուսումնասիրությունների կոդը - 110001996
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Rockstar (երգ, DaBaby)

Rockstar, ամերիկացի ռեփեր DaBaby-ի սինգլը, որը ձայնագրվել է ռեփեր Roddy Ricch-ի մասնակցությամբ։ Երգը թողարկվել է 2020 թվականի ապրիլի 24-ին որպես երկրորդ սինգլ DaBaby-ի Blame It on Baby երրորդ ալբոմից։ Երգի հեղինակներն են Ջոնաթան Քըրքը, Ռոդրիկ Մուր կրտսերը, Ռոսս Պորտարո IV-ը, պրոդյուսերը՝ SethInTheKitchen-ը։
Երգը գլխավորել է բրիտանական UK Singles Chart սինգլային հիթ-շքերթը 2020 թվականի մայիսի 15-ին, իսկ մեկ ամիս անց ամերիկյան Billboard Hot 100-ը։ Այն ԱՄՆ-ում առաջին չարթփոփերն է DaBaby-ի համար և երկրորդը՝ Roddy Ricch-ի համար։


== Տեսահոլովակ ==
Թողարկումից մեկ շաբաթ առաջ DaBaby-ն ցուցադրել է տեսահոլովակի մի հատված Instagram-ում։ The Reel Goats-ը հանդես է եկել որպես տեսահոլովակի պրոդյուսեր, որը թողարկվել է 2020 թվականի հունիսի 26-ին։ Նրանում ռեփերները դաշտում կռվում են զոմբիների դեմ։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
(5749) 1991 FV

(5749) 1991 FV, աստերոիդ աստերոիդների հիմնական գոտում։ Հայտնաբերվել է 1991 թվականի մարտի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,007295 ա. մ., առավելագույնը մոտենում է 2,7658 ա. մ. հեռավորության վրա և հեռանում 3,2488 ա. մ.։ Արեգակի շուրջ մեկ ամբողջական պտույտ է կատարում 1904,86 երկրային օրվա ընթացքում, իր ուղեծրով շարժվելով միջինում 0,18899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5749) 1991 FV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաուրա Գևորգյան

Լաուրա Աշոտի Գևորգյան (հունվարի 28, 1939(1939-01-28), Երևան, Հայկական ԽՍՀ, ԽՍՀՄ), հայ կինոդերասանուհի, ՀԽՍՀ վաստակավոր արտիստ (1979), խորհրդային հայտնի կինոռեժիսոր Էդմոնդ Քեոսայանի կինը և ռուսաբնակ կինոռեժիսոր, կլիպմեյքեր և հեռուստահաղորդավար Տիգրան Քեոսայանի մայրը։


== Կենսագրություն ==
1962 թվականին ավարտել է Երևանի գեղարվեստա-թատերական ինստիտուտի դերասանական բաժինը։ Ֆիմերում նկարահանվել է 1968 թվականից։ «Տղամարդիկ» ֆիլմում հանդես է եկել նաև որպես ռեժիսորի օգնական։
2020 թվականի հուլիսին միացել է Մարգարիտա Սիմոնյանի՝ Հայաստանի իշխանություններին ուղղված նամակին։


== Ֆիլմագրություն ==


== Ծանոթագրություններ ==
Խերգալ

Խերգալ, (իսպ.՝ Gérgal), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Ֆիլաբրես Տաբեռնաս շրջանում։ Տարածքը կազմում է՝ 228 կմ2։ Բնակչությունը 1099 մարդ (2010 թվականի տվյալներով)։ Պրովինցիայի վարչական կենտրոնից գտնվում է 40 կմ հեռավորության վրա։


== Ժողովրդագրություն ==


== Արտաքին հղումներ ==
Página Web para conocer la localidad de Gérgal (Almería) y su término municipal
Gérgal Archived 2006-08-19 at the Wayback Machine.
Gérgal Archived 2014-11-11 at the Wayback Machine.
Պյուիրավո (Ծովափնյա Շարանտի գավառ)

Պյուիրավո (ֆր.՝ Puyravault ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17293։


== Բնակչություն ==
Համայնքի բնակչությունը 2010 թվականին կազմում էր 617 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պյուիրավոյի վիճակագրության ազգային ինստիտուտ (ֆր.)
Չերեմոշնոե (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՉերեմոշնոեՉերեմոշնոե (ուկրաիներեն՝ Черемошне), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1650 թվականին։
2001 թվականի տվյալներով Չերեմոշնոե գյուղում բնակվում էր 753 մարդ։ Բնակավայրը զբաղեցնում է 0,282 կմ² տարածք։ Բնակչության խտությունը կազմում էր 2670,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պյոիդե (Էստոնիայի շրջան)

Պյոիդե շրջան (էստ․՝ Pöide vald), շրջան Էստոնիայի Սաարեմաա նահանգում։ Շրջանի կենտրոնն է Տոռնիմյաե գյուղը։


== Բնակչություն ==
2006 թվականի տվյալներով շրջանում բնակվում էին 953 մարդ։ Բնակչության խտությունը շրջանում կազմում էր 7,71 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Գագիկ Մխեյան

Գագիկ Դանիելի Մխեյան (փետրվարի 2, 1955(1955-02-02), Երևան, Հայկական ԽՍՀ, ԽՍՀՄ), հայ պետական և քաղաքական գործիչ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
1981 թվականին ավարտել է Երևանի պոլիտեխնիկական ինստիտուտը, մասնագիտությամբ ճարտարագետ-հիդրոտեխնիկ է։
1972—1974 թվականներին աշխատել է Երևանի կաբելի գործարանում բանվոր։
1974—1976 թվականներին ծառայել է խորհրդային բանակում։
1976—1981 թվականներին եղել է Երևանի կաբելի գործարանում տեխնիկ, ճարտարագետ։
1982—1991 թվականներին  աշխատել է որպես Մասիսի շրջխորհրդի գործկոմի կապիտալ շինարարության բաժնի ճարտարագետ-տեսուչ, կազմակերպական-հրահանգչական բաժնի վարիչ։
1993—1994 թվականներին Երևանի Սպանդարյանի շրջանի սոցիալական ծառայության նպաստների բաժնի վարիչ։
1999 թվականին աշխատել է ՀՀ կառավարության առընթեր անշարժ գույքի կադաստրի պետական կոմիտեի նախագահի խորհրդական։
1999—2003 թվականներին կուսակցական աշխատանք է կատարել  «Օրինաց երկիր» կուսակցությունում։
2003 թվականի մայիսի 23-ից՝ ԱԺ սոցիալական, առողջապահության և բնության պահպանության հարցերի մշտական հանձնաժողովի նախագահ։
2006 թվականից  «Օրինաց երկիր» կուսակցության փոխնախագահ.Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Гагик Мхеян
Եկատերինա Կուզմինա

Եկատերինա Միխայլովնա Կուզմինա (անգլ.՝ Катрин Кузьмин, գերմ.՝ Catherine Kousmine, սեպտեմբերի 17, 1904(1904-09-17), Ռուսաստան - օգոստոսի 24, 1992(1992-08-24), Լյուտրի, Lavaux-Oron District, Վո, Շվեյցարիա), ռուսական ծագումով շվեյցարացի սննդաբան։ Լյուտրի քաղաքի պատվավոր քաղաքացի (1989)։


== Կենսագրություն ==
Ծնվել է Խվալինսկում, 1904 թվականի սեպտեմբերի 17-ին։ 1908 թվականից Կուզմինայի հայրը Լոզանում մի փոքրիկ բնակարան է վարձել, որտեղ սիրել է անցկացնել ձմեռը։ Հոկտեմբերյան հեղափոխությունից հետո Կուզմինների ընտանիքը գաղթել է Շվեյցարիա։ Եկատերինայի քույրը՝ Տատյանան (1898-1995), դարձել է ֆիզիկոս և ղեկավարել է փորձերը Լոզանի համալսարանի լաբորատորիայում։
Կատրինը (այդպես են անվանել Եկատերինային ֆրանկոֆոնները) տիրապետել է գերմաներենին և ֆրանսերենին և կրթություն է ստացել Լոզանի բարձրագույն դպրոցում՝ ստանալով բակալավրի աստիճան ճշգրիտ գիտությունների բնագավառում (մաթեմատիկա)։ Սակայն հետագայում նա ընտրել է բժշկական ուղին։ Լոզանի համալսարանի բժշկական ֆակուլտետում սովորելու ընթացքում աշխատել է որպես գերմաներենի կրկնուսույց։
1928 թվականին Կուզմինան ստացել է բժշկական դիպլոմ և հրավիրվել զբաղվելու մանկաբուժությամբ Ցյուրիխի կլինիկաներից մեկում։ Այստեղ, նա ծանր է տարել իր հիվանդներից մեկի քաղցկեղից մահը և սկսել է զբաղվել քաղցկեղի հետազոտությամբ։ 1934 թվականին Լոզանում բացել է մասնավոր թերապևտիկ կլինիկա, որտեղ աշխատել է ավելի քան 50 տարի՝ զուգահեռաբար կատարելով գիտական փորձեր։
Կուզմինայի տնային լաբորատորիայում սկսված հետազոտությունները շարունակվել են Փարիզում՝ Կյուրիի ինստիտուտում։ Հետազոտությունների արդյունքում նա եկել է այն եզրակացության, որ առողջ սննդակարգը հիմք է հանդիսանում բոլոր լուրջ հիվանդությունների կանխարգելման և բուժման համար, այդ թվում՝ սրտանոթային հիվանդությունների և քաղցկեղի։ Բժիշկները, ովքեր իմացել են այդ մեթոդի մասին և փորձարկել այն, միավորվել են «Médicale Kousmine Internationale» բժշկական ասոցիացիայում։ Գործել է  նաև Կատերինա Կուզմինայի ֆոնդը։
Կուզմինայի մեթոդը (դիետան) շատ ընդհանրություններ ունի Բուդվիգի դիետայի հետ։ Նա ճիշտ սնուցման հիմքը համարել է հատիկեղենը և ամբողջական հատիկաբույսերը, սառը մզվածքի օրգանական յուղը, թարմ մրգերն ու բանջարեղենը։ Կուզմինան առաջարկել է նվազագույնի հասցնել արդյունաբերական վերամշակման ենթարկված մթերքների, ինչպես նաև կենդանական ճարպեր պարունակող մթերքների օգտագործումը։ Քարոզել է ձեռնպահ մնալ շաքարից, ալկոհոլից, սուրճից և թեյից։


== Հրապարակումներ ==
Soyez bien dans votre assiette jusqu'à 80 ans et plus, 1980
La sclérose en plaques est guérissable, 1983
Sauvez votre corps, 1987
Gesundheit auf dem Teller, 1984, ISBN 2-603-00543-X
Die multiple Sklerose ist heilbar: klinischer Verlauf von 55 MS-Fällen, 1986, ISBN 2-603-00605-3


== Ծանոթագրություններ ==


== Արտաքին հղումներ ==
Felix Burda-Stiftung Darmkrebs․ Kousmine-Diät
Multiple sclerose international federation
Ստանիշովկա (գյուղ, Ժիտոմիրի շրջան)

Ստանիշովկա (ուկրաիներեն՝ Станишівка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1616 թվականին։
2001 թվականի տվյալներով Ստանիշովկա գյուղում բնակվում էր 2 058 մարդ։ Բնակավայրը զբաղեցնում է 1,97 կմ² տարածք։ Բնակչության խտությունը կազմում էր 1044,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլուր (այլ կիրառումներ)

Բլուր անվանումը կարող է վերաբերել`

Բլուր (աշխարհագրություն), մինչև 200 մ հարաբերական բարձրության գմբեթանման ռելիեֆի ձև
Բլուր - բլուր (դամբանավայր, բնակատեղի) Հայաստանի Արմավիր քաղաքից հարավարևմուտք, Ջրաշեն գյուղի մոտ
Բլուր - գետակ Հայկական լեռնաշխարհում, Ճորոխի ավազանում
Բլուր - լեռ Հայկական Պար լեռնահամակարգում, Արաքսի միջին հոսանքի աջակողմյան շրջանում
Բլուր - լեռ Հայկական լեռնաշխարհում, Փոքր Կովկաս լեռնահամակարգում


== Ադրբեջան ==
Բլուր (Շահբուզի շրջան), գյուղ Մեծ Հայքի Սյունիք նահանգի Ճահուկ գավառում (այժմ՝ Ադրբեջանի Շահբուզի շրջանում)


== Արևմտյան Հայաստան (այժմ Թուրքիա) ==
Բլուր (Ալաշկերտի գավառ), գյուղ Արևմտյան Հայաստանում, Էրզրումի վիլայեթի Ալաշկերտի գավառակում
Բլուր (Արճեշի գավառ), գյուղ Արևմտյան Հայաստանում, Վանի վիլայեթի Արճեշի գավառում
Բլուր (Բաբերդի գավառ), գյուղ Արևմտյան Հայաստանում, Էրզրումի վիլայեթի Բաբերդի գավառում
Բլուր (Բալուի գավառ), գյուղ Արևմտյան Հայաստանում, Դիարբեքիրի վիլայեթի Բալուի գավառակում
Բլուր (Բուլանըխի գավառ), գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Բլուր (Էրզրումի գավառ), գյուղ Արևմտյան Հայաստանում, Էրզրումի վիլայեթի Էրզրումի գավառում
Բլուր (Թորթումի գավառ), գյուղ Արևմտյան Հայաստանում, Էրզրումի վիլայեթի Թորթումի գավառում
Բլուր (Սուրմալուի գավառ), գյուղ Արևմտյան Հայաստանում, Երևանի նահանգի Սուրմալուի գավառում
Բլուր (Վերին Բասենի գավառ), գյուղ Արևմտյան Հայաստանում, Էրզրումի վիլայեթի Վերին Բասենի գավառում
Բլուր (Օվաջըկի գավառ), գյուղ Արևմտյան Հայաստանում, Խարբերդի վիլայեթի Օվաջըկի գավառում
Բլուր (Կիսկիմի գավառ), գյուղ Արևմտյան Հայաստանում, Էրզրումի վիլայեթի Կիսկիմի գավառակում
(798) Ռութ

(798) Ռութ (անգլ.՝ Ruth), աստերոիդ աստերոիդների հիմնական գոտում։ Հայտնաբերվել է 1914 թվականի նոյեմբերի 21-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,01316 ա. մ., առավելագույնը մոտենում է 2,8952 ա. մ. հեռավորության վրա և հեռանում 3,1311 ա. մ.։ Արեգակի շուրջ մեկ ամբողջական պտույտ է կատարում 1910,43 երկրային օրվա ընթացքում, իր ուղեծրով շարժվելով միջինում 0,188439 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,23° անկյուն։
Ռութ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(798) Ռութ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փիլիպոս III Մակեդոնացի

Փիլիպոս III Մակեդոնացի կամ Փիլիպոս Արիդեոս (հին հունարեն՝ Φίλιππος Γ΄ ὁ Ἀρριδαῖος, անհայտ – մ.թ.ա. 317), Մակեդոնիայի արքա, որը կառավարել է մ․թ․ա․ 323-317 թվականներին, աշխարհահռչակ Ալեքսանդր Մակեդոնացու կրտսեր եղբայրն ու իրավահաջորդը, Մակեդոնական կայսրության հիմնադիր Փիլիպոս II Մակեդոնացու որդին։


== Կենսագրություն ==
Արիդեոսը (Փիլիպոս անունը ստացել է թագադրությունից հետո) եղել է Փիլիպոս II մեծ արքայի և թեսալական Լարիսա քաղաքից սերվող Ֆիլինայի որդին։ Նա գրեթե նույն տարիքին էր ինչ Փիլիպոսի օրինական որդին՝ Ալեքսանդրը, որը հետագայում դառնում է աշխարհի պատմության ամենանշանավոր միապետներից մեկը՝ կրելով «Մեծ» պատվո տիտղոսը։ Փիլիպոսի մահից հետո Արիդեոսը մակեդոնական գահին չէր հավակնում ոչ թե իր մոր ոչ ազնվականական ծագման, այլև հույների ներկայացրած դավաճանության մեղադրանքի պատճառով։ Նա մեղադրվում էր թագուհու՝ Օլիմպիայի դեմ խարդավանքի կազմակերպման համար։ Դառնալով գահակալ՝ Ալեքսանդրը վերացնում է գահի մյուս բոլոր հավակնորդներին, սակայն խնայում է Արիդեոսին։
Հույն նշանավոր պատմագիր Պլուտարքոսը այս պատմությունը ներկայացնում է հետևյալ կերպ․

Ալեքսանդրի մահից հետո՝ մ․թ․ա․ 323 թվականին, բազմաթիվ պատերազմներից հետո դառնում է Մակեդոնական կայսրության գահակալ՝ թագադրվելով Բաբելոնում։ Հետագայում դառնում է նաև Եգիպտոսի փարավոն։ Գահակալում է մինչև իր մահը՝ մ․թ․ա․ 317 թվականը։


== Տես նաև ==
Ալեքսանդր Մակեդոնացի
Հին Մակեդոնիա


== Ծանոթագրություններ ==
Արջտակ կովկասյան

Արջտակ կովկասյան,մանոշ, արանց ծաղիկ, (լատ.՝ Cyclamen ibericum), պատկանում է գնարբուկազգիների ընտանիքին։


== Նկարագրություն ==
Բազմամյա խոտաբույս է։ Տերևները կաշվեկերպ են, մուգ կանաչավուն՝ արծաթականչ գեղեցիկ նախշերով։ Արմատը՝ հաստացած պալարանման։ Ծաղիկները բաց մանուշակագույն են՝ պսակաթերթիկների հիմքում մուգ բծերով, մինչև 1,5 սմ տրամագծով։ Ծաղկում է մարտի սկզբին, անմիջապես ձյունը հալվելուց հետո։


== Տարածում ==
Հանդիպում է նաև Հայաստանում։


== Աճման պայմաններ ==
Բազմացումը կատարվում է պալարները կիսելով, որոնք տնկում են ամռան կեսին կավային հողերում մինչև 5 սմ խորությամբ։ Բազմացումը կատարվում է նաև սերմերի միջոցով այս դեպքում ցանքը կատարում են մարտին՝ ջերմոցներում։ Մայիսին երևում են ծիլերը, որոնք զգալիորեն մեծանալուց՝ վերատնկում են թաղարներում։ Բույսերը դաշտ կարելի է տեղափոխել ինչպես ձմեռնամուտին, այնպես էլ վաղ գարնանը։ Ստվերասեր բույս է, դիմանում է ցրտին և խոնավասեր, պահանջկոտ չէ հողի նկատմամբ։


== Նշանակություն ==
Անկոչ ծաղկավաճառները սեզոնին մեծ քանակությամբ արջտակ են հավաքում և շատ հաճախ վաճառում բնակչությանը մանուշակի անվան տակ։ Դրանով վտանգի տակ դնելով այդ ծաղկի տեսակը։ Ամռան սկզբին բույսի վերերկրյա ողջ զանգվածը ոչնչանում է, իսկ աշնանը կրկին հայտնվում են երիտասարդ տերևները, իսկ ձմեռանամուտին՝ ծաղկակոկոնները և այդ ձևով էլ բույսը ձմեռում է։


== Գրականություն ==
Լ.Վ. Հարությունյան «Քո շրջապատի ծաղիկները»
Цикламен кавказский: информация о таксоне в проекте «Плантариум» (определителе растений и иллюстрированном атласе видов)
Արկանզասի շրջան (Արկանզաս)

Արկանզաս շրջան (անգլ.՝ Arkansas County), ԱՄՆ Արկանզաս նահանգի շրջաններից մեկը։ Ընդհանուր տարածքը 2.559 կմ² է, բնակչության թվաքանակը՝ 19.019 (2010 թ. տվյալներով)։ Շրջանի վարչական կենտրոնները երկուսն են՝ Դե Վիտը և Շտուտգարտը։ Կազմավորվել է 1813 թ.։


== Ժողովրդագրություն ==


== Ծանոթագրություններ ==


== Գրականություն ==
Halli Burton W. H. (1978) [1903]։ A topographical description and history of Arkansas County, Arkansas from 1541 to 1875 (Reproduced from Original ed.)։ Easley, South Carolina: Southern Historical Press։ ISBN 9780893080761։ OCLC 733666219 
Hempstead Fay (1890)։ A Pictorial History of Arkansas: from earliest times to the year 1890.։ N. D. Thompson Publishing Company։ էջ 830։ ISBN 9780893080747։ OCLC 03582896 
Staff of the Arkansas Department of Parks and Tourism (2017)։ Arkansas Adventure Guide։ Little Rock, Arkansas: Arkansas Department of Parks and Tourism 
Staff of the Arkansas Department of Parks and Tourism (2018)։ Arkansas Travel Guide։ Little Rock, Arkansas: Arkansas Department of Parks and Tourism։ Արխիվացված է օրիգինալից 2018-01-28-ին։ Վերցված է 2021-12-07 
Staff of the University of Arkansas Division of Agriculture Research and Extension (2015)։ «Rural Profile of Arkansas»։ Little Rock: University of Arkansas Cooperative Extension Services։ Արխիվացված է օրիգինալից November 9, 2019-ին։ Վերցված է July 1, 2018 
Staff of the Arkansas Judiciary (February 28, 2018)։ «Arkansas Judicial Directory»։ Little Rock: Arkansas Judiciary։ Արխիվացված է օրիգինալից December 4, 2015-ին։ Վերցված է May 6, 2018  


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-06-07 at the Wayback Machine.
Լաստեբասե

Լաստեբասե, (իտալերեն՝ Lastebasse), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 241 մարդ (2008), բնակչության խտություն՝ 13 մարդ/կմ²։ Զբաղեցնում է 18 կմ² մակերես։ Փոստային ինդեքս 36040։ Հեռախոսային կոդ՝ +39 0444։


== Ժողովրդագրություն ==
Բնակչության թվաքանակի փոփոխությունները.


== Կապ տվյալներ ==
Հեռախոս՝ 0444 429005


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիմսի

Կիմսի (էստ․՝ Kõmsi), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 135 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լվովո (գյուղ, Յարցևսկի շրջան)

Անվան այլ կիրառումների համար տե՛ս՝ Լվովո (այլ կիրառումներ)Լվովո (ռուս.՝ Львово), գյուղ Ռուսաստանի, Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրիխ Ռորեր

Հենրիխ Ռորեր (գերմ.՝ Heinrich Rohrer, հունիսի 6, 1933(1933-06-06)[…], Buchs, Werdenberg Constituency, Սուրբ Գալլենի կանտոն, Շվեյցարիա - մայիսի 16, 2013(2013-05-16)[…], Wollerau), շվեյցարացի ֆիզիկոս։ 1986 թվականի Ֆիզիկայի Նոբելյան մրցանակի դափնեկիր։ Մրցանակը կիսվել է Հենրիխ Ռորերի և Գերդ Բինինգի («Սկանավորող թունելային մանրադիտակի հայտնաբերման համար») և Էռնստ Ռուսկայի («էլեկտրոնային մանրադիտակի վրա աշխատանքի համար») միջև։


== Կենսագրություն ==
1951 թվականին, դպրոցը ավարտելուց հետո, Ռորերը ընդունվեց (համաձայն իր ինքնակենսագրականի՝ պատահաբար) Ցյուրիխի շվեցարական բարձրագույն տեխնիկական դպրոցի ֆիզիկայի բաժին։
1955 թվականին Ռորերը Յորգեն Օլսենի ամբիոնում սկսում է աշխատել իր աշխատության վրա, որի թեման էր գերհաղորդիչի երկարության փոփոխությունը գերհաղորդման կարգավիճակի անցնելիս մագնիսական դաշտի միջոցով ինդուցվելիս։ 1963 թվականին նա անցնում է աշխատանքի IBM-ի Ռյուշլիկոնում գտնվող հետազոտական լաբորատորիայում, որտեղ աշխատում է Կոնդոյի էֆեկտի հետազոտության վրա, և Գերտ Բինինգի հետ հանդիպումից հետո նախագծում է սկանավորող թունելային մանրադիտակը։
Հենրիխ Ռորերը հանդիսանում է ԱՄՆ ազգային գիտությունների ակադեմիայի արտասահմանյան անդամ (1988), ինչպես նաև Ռուսաստանի գիտությունների ակադեմիայի անդամ (2006)։


== Հրապարակումներ ==
K. W. Blazey, H. Rohrer. Antiferromagnetism and the Magnetic Phase Diagram of GdAlO3.(չաշխատող հղում) // Phys. Rev. V. 173, № 2, P. 574—580 (1968).
Gerd Binnig, Heinrich Rohrer. Gerät zur rasterartigen Oberflächenuntersuchung unter Ausnutzung des Vakuum-Tunneleffekts bei kryogenischen Temperaturen. // Europäische Patentanmeldung 0 027 517, Priorität: 20.9.1979 CH 8486 79.
G. Binnig, H. Rohrer, C. Gerber, E. Weibel. Surface studies by scanning tunneling microscopy. // Phys. Rev. Lett. V. 49, № 1, P. 57 — 61 (1982).
Gerd Binnig, Heinrich Rohrer, C. Gerber, E. Weibel. Tunneling through a Controllable Vacuum Gap.(չաշխատող հղում) // Appl. Phys. Lett. V. 40, P. 178 (1982).


== Ծանոթագրություններ ==


== Արտաքին հղումներ ==
Նոբելյան կոմիտեի կայքում տեղեկություններ (անգլ.)
Նովոալմետևո

Նովոալմետևո (ռուս.՝ Новоальметьево, բաշկիրերեն՝ Яңы Әлмәт), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուլիան Շվինգեր

Յուլիան (Ջուլիուս) Շվինգեր (անգլ.՝ Julian Seymour Schwinger, փետրվարի 12, 1918(1918-02-12)[…], Նյու Յորք, Նյու Յորք, ԱՄՆ - հուլիսի 16, 1994(1994-07-16)[…], Լոս Անջելես, Կալիֆոռնիա, ԱՄՆ), ամերիկացի ֆիզիկոս։ ԱՄՆ-ի ազգային Գիտությունների ակադեմիայի, Գիտությունների և արվեստների ամերիկյան ակադեմիայի անդամ։
Կոլումբիայի համալսարանում ստանալով փիլիսոփայության դոկտորի աստիճան (1939)՝ աշխատել է Բերկլիի, Քեմբրիջի, Չիկագոյի և Բոստոնի համալսարաններում, 1943-1946 թթ.՝ Մասաչուսեթսի տեխնոլոգիական ինստիտուտի ճառագայթային լաբորատորիայում։ 1947-1972 թթ.՝ Հարվարդի համալսարանի, 1972 թվականից՝ Լոս Անջելեսի համալսարանի պրոֆեսոր։ Աշխատանքները վերաբերում են դաշտի քվանտային տեսությանը, միջուկային ուժերի տեսությանը, մեծ թվով մասնիկների համակարգերի քվանտային տեսությանը՝ հիմնված Գրինի ֆունկցիաների վրա։ Առաջինն է շարադրել քվանտային էլեկտրադինամիկայի հիմունքները կովարիանտ տեսքով։ Մշակել է վարիացիոն մեթոդը ցրման տեսության մեջ։ Նոբելյան մրցանակ (1965, Ռիչարդ Ֆեյնմանի և Սինյիտիրո Տոմոնագայի հետ)։


== Ծանոթագրություններ ==
Լադվա (գյուղ, Պրիօնեժսկի շրջան)

Լադվա (ռուս.՝ Ладва, վեպս.՝ Ladv, ֆիններեն՝ Latva), գյուղ Ռուսաստանի, Կարելիայի հանրապետության Պրիօնեժսկի շրջանի կազմում։
Բնակչությունը 2011 թվականին գրանցված տվյալներով կազմում էր 2550 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոռնագոյի ամրոց

Կոռնագոյի ամրոց (իսպ.՝ Castillo de Cornago), միջնադարյան ամրոց է, որ գտնվում են Իսպանիայի Լա Ռիոխա ինքնավար համայնքում։
Ամրոցը գտնվում է բնակավայրի մոտ գտնվող բլրի ամենաբարձր վայրում, որը հանդիսանում է նրա հիմքը։ Ամրոցի պարիսպները ամուր և հաստ են, որը հնարավորություն էր տալիս լավ պաշտպանվել միջնադարում ընթացող ճակատամարտերի ժամանակ։
Նրա սեփականատերը եղել է Դ. Ալվարո դե Լունային։


== Պատմություն ==
Կոռնագոյի ամրոցի պատմությունը կապված է աչագոնական ծագում ունեցող Լունա ազնվական ընտանիքի հետ։ Ամրոցը նրանց է պատկանել 14-րդ, 15-րդ և 16-րդ դարերում։
1420 թվականին Խուան 2-րդ արքան ամրոցը, ինչպես նաև նրա հարակից տարածքները, որոնք պատկանել են նրա հորը, ծառայեցրել է որպես հարսանեկան նվեր Կոռնագոներին։
1440 թվականին նա միացնում է Կոռնագոն և Խուբերան իր աղջկա՝ Մարիա դե Լունայի, համար, ով ամուսնանում է նրա զարմիկ Խուան դե Լունայի հետ, որը հանդիսանում էր Խուան Հուրտադո դե Մոնդեզայի որդին։
1484, 1485 և 1486 թվականներին իր բերրի և հարուստ հողատարածքների համար ամրոցը դառնում է տարբեր ազնվական ընտանիքների կռվախնձոր։


== Նկարագրություն ==
Ամրոցը ունի քառակուսի հատակագիծ։ Շինարարության համար օգտագործվել է աղյուս։ Ունի շրջանաձև երեք աշտարակներ, որոնք ավարտվում է ատամնավոր պսակով։ Բակը ընդարձակ է։ Աշտարակներից չորրորդը ունի քառակուսի հատակագիծ։


== Պատկերասրահ ==

		
		
		
		
		

[1] Archived 2016-07-01 at the Wayback Machine.
[2]
Երկրաջերմային էլեկտրակայան

Երկրաջերմային էլեկտրակայան՝ երկրի ընդերքի ջերմությունը էլեկտրական էներգիայի փոխակերպող էլեկտրակայան։
Ջերմության ստորգետնյա աղբյուրներ են Երկրի կեղևում տեղի ունեցող ռադիոակտիվ փոխակերպումները, քիմիական ռեակցիաները և այլն։ Երկրի մակերևույթից 2000-3000 մետր խորության վրա շրջապտույտ կատարող ջրերի ջերմաստիճանը հասնում և անցնում է 100 °C-ից։ Մեծ խորություններում շրջապտույտ կատարող ջրերը զգալիորեն տաքանում են և կարող են Երկրի մակերևույթ դուրս բերվել հորատանցքերով։ Հրաբխային շրջաններում այդ ջրերն ունեն առավել բարձր ջերմաստիճան և երկրակեղևի ճեղքերով բարձրանում են վեր՝ երբեմն անջատվելով գերտաքացած շոգու ձևով։
Երկրաջերմային էլեկտրակայաններում էլեկտրաէներգիայի արտադրությունն իրականացվում է ուղիղ, ոչ ուղիղ և խառը սխեմաներով։
Ուղիղ սխեմայի դեպքում ընդերքից դուրս եկող բնական շոգին խողովակներով ուղարկվում է տուրբին։ Աշխատած շոգին և կոնդենսացված ջուրն օգտագործում են ջերմաֆիկացման համար և երբեմն՝ քիմիական արդյունաբերության մեջ։
Ոչ ուղիղ սխեմայի դեպքում կատարվում է շոգու նախնական մաքրում ագրեսիվ (ուժեղ կոռոզիա առաջացնող) գազերից։
Խառը սխեմայի դեպքում չմաքրված բնական շոգին մտնում է տուրբին, ապա կոնդենսացված ջրից հեռացվում են չլուծված գազերը։
Շոգեջրային խառնուրդը մինչև 840 կշ/կգ (200 կկալ/կգ) ջերմությամբ հորատանցքերով դուրս է բերվում երկրի մակերևույթ և ուղղվում դեպի զատիչ սարքերը, որտեղ 0,23 Մն/մ² (2,3 մթնոլորտ) ճնշման տակ անջատվում է ջրից և մտնում տուրբին, իսկ 120 °C ջերմաստիճանի ջուրը օգտագործվում է բնակավայրերի ջերմամատակարարման համար։
Հայաստանում ստորգետնյա տաք ջրերը (Ջերմուկի, Հանքավանի և այլն) ջերմաէներգետիկական նպատակներով չեն օգտագործվում բարձր կոռոզիոն հատկության և ուժեղ հանքայնացման պատճառով։
Երզնկայի բարբառ

Երզնկայի բարբառ, հայերենի բարբառ։ Ըստ ձևաբանական դասակարգման պատկանում է «կը» ճյուղին։ Խոսվել է Երզնկա քաղաքում և նրա շրջակայքում։ Խոսակցական միջավայրը կորցրած բարբառ Է։ Ձայնավոր հնչույթներն են ա, ի, ու, օ, է, ը, է՝։ Չկան երկբարբառներ։ Գրաբարի երկբարբառների դիմաց առկա են՝ այ, ա (բառասկզբում նաև ը), ոյ, իու-ու․ եա-է։ Ունի երկաստիճան ձայնեղազուրկ բաղաձայնական համակարգ բառասկզբի դիրքում գրաբարի ձայնեղ պայթական ու կիսաշփական բաղաձայնների դիմաց խուլեր են (բերան-պէրան, դուռ-տուռ)։ Խուլերը մնում են անփոփոխ (պատ-պատ)։ Ֆ-ն հանդես է գալիս որպես հնչույթ։ Գոյականն ունի չորս հոլովաձն 

Ուղղական հայցականում անձը և իրը տարբերակված չեն
Սեռական տրականը հիմնականում հանդես է գալիս հոդով (ը-ն) և ստանում իե, ուե, ան, օչ, օ, վան, ց հոլովական թեքույթները։Հոգնակիում հոլովման բոլոր տիպերը ստանում են ու։ Բայը խոնարհվում է երեք լծորդությունով է, ի, ա և երեք եղանակով՝ 

սահմանական
ըղձական
հրամայականՉկա ապառնի դերբայաձև ապառնի ժամանակը կազմվում է պի նախամասնիկով։ Ներկա ժամանակում կը նախադաս է։ Անցյալ կատարյալն ունի համադրական կազմություն։ Առկա են ներգործաձև և կրավորաձև խոնարհման հիմքեր։
Բուրիկովսկի գյուղական խորհուրդ (Բուրինսկի շրջան)

Բուրիկովսկի գյուղական խորհուրդ  (ուկրաիներեն՝ Буриківська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Բուրիկովսկի գյուղական խորհրդում բնակվում էր 459 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ջաբբարլը Հաթեմ

Ջաբբարլը Հաթեմ Գուլու օկլի (ադրբ.՝ Cabbarlı Hatəm Qulu oğlu, դեկտեմբերի 27, 1969(1969-12-27), Մասիսի շրջան, Հայկական ԽՍՀ, ԽՍՀՄ), ադրբեջանցի գիտնական, քաղաքական գիտությունների դոկտոր։
2001-2005 թվականներին աշխատել է Անկարայում գործող Եվրասիայի Ռազմավարական հետազոտությունների կենտրոնում ՝ որպես Հարավային Կովկասի հարցերով փորձագետ։


== Կենսագրություն ==
Նա ծնվել է 1969 թվականի դեկտեմբերի 27-ին Հայաստանի Հանրապետության Մասիսի շրջանի Ռահիմաբադ (Չոբանկարա) գյուղում։ 1976-1986 թվականներին սովորել է Ջալիլ Մամեդգուլուզադեի անվան Գարագիշլագ (Բարեկամություն) գյուղի միջնակարգ դպրոցում։
Նա ծառայել է Խորհրդային բանակում 1988-1990 թվականներին։ 1991-1993 թվականներին նա ինքնակամ մասնակցել է ռազմական գործողություններին Ղարաբաղում։ Նա Ղարաբաղյան պատերազմի վետերան է։
1997 թվականին ավարտել է Բաքվի պետական համալսարանի Միջազգային հարաբերությունների ֆակուլտետը։ 2002 թվականին ստացել է Անկարայի համալսարանի սոցիալական գիտությունների ինստիտուտի մագիստրոսի կոչում։ 2008 թվականին նա ստացել է քաղաքագիտության դոկտորի կոչում Թուրքիայի Գազի 
համալսարանում։
1993-1997 թվականներին աշխատել է Ադրբեջանի ներքին գործերի նախարարությունում։
1999-2001 թվականներին աշխատել է Ադրբեջանի արդարադատության նախարարության դատավճիռների կատարման գլխավոր վարչությունում։
2001-2005 թվականներին աշխատել է որպես Եվրասիայի ռազմավարական հետազոտությունների կենտրոնի Կովկասագիտության բաժնի ավագ մասնագետ։
2005-2006 թվականներին աշխատել է Ադրբեջանի Խազար համալսարանում որպես դասախոս։
2005-2007 թվականներին աշխատել է որպես Ադրբեջանի տնտեսագիտական ​​համալսարանի Թյուրքական աշխարհի ֆակուլտետի դասախոս։
2010-2011 թվականներին աշխատել է որպես ուսուցիչ Բաքվի պետական ​​համալսարանի միջազգային հարաբերությունների ֆակուլտետում։
2006-2018 թվականներին աշխատել է որպես Միլի մեջլիսի վերլուծական տեղեկատվության վարչության պետի տեղակալ։
Տպագրվել են նրա բազմաթիվ հոդվածները և վերլուծությունները թուրքական, ադրբեջանական և տարածաշրջանային մամուլում։ 
2015 թվականին Ադրբեջանի Հանրապետության Նախագահ Իլհամ Ալիևի հրամանով ՛ Հաթեմ Ջաբբարլին շնորհվել է երրորդ դասի պետական ​​խորհրդականի աստիճան։
Նա Ադրբեջանում լույս տեսած առաջին «Հայոց լեզու» գրքի հեղինակն է։
Տիրապետում է ադրբեջաներեն, թուրքերեն, հայերեն, ռուսերեն և անգլերեն։ Ամուսնացած է, ունի երկու երեխա։


== Գիտական ​​գործունեություն ==


=== Գրքեր ===
«Հայոց լեզու». Ադրբեջանի նախագահին առընթեր ռազմավարական հետազոտությունների կենտրոնի հրատարակում։ Ադրբեջան, Բաքու, 2015։
Ermenistan’da Siyasi Aktörler ve Partiler (թուրքերեն), 2015։
Հայաստանի արտաքին քաղաքականությունը 1991-2013 թվականներին, Ադրբեջան, Բաքու, 2015։
Ermenistan'da İktidar Mücadelesi (թուրքերեն), Türkiyə, Ankara, Platin Yayımevi, 2005.
Bağımsızlık Sonrası Ermenistan Rusıya ilişkileri (թուրքերեն)-(Անկախացումից հետո Հայաստանի հարաբերությունները Ռուսաստանի հետ) (www.avsam.org. էլեկտրոնային գիրք)։


== Ծանոթագրություններ ==


== Արտաքին հղումներ ==
Ջաբբարլը Հաթեմ
քաղաքական գիտությունների դոկտոր-Ջաբբարլը Հաթեմ
Նիզովսկի գյուղական խորհուրդ (Սումսկի շրջան)

Նիզովսկի գյուղական խորհուրդ  (ուկրաիներեն՝ Низівська селищна рада), Ուկրաինայի Սումիի մարզի Սումսկի շրջանում։
2001 թվականի տվյալներով Նիզովսկի գյուղական խորհրդում բնակվում էր 3181 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոլեկուլային և ատոմային փնջեր

Մոլեկուլային և ատոմային փնջեր, վակուումում շարժվող և գործնականում միմյանց ու մնացորդային գազերի մոլեկուլների հետ չբախվող մոլեկուլների կամ ատոմների հոսքեր։ Մոլեկուլային և ատոմային փնջերը հնարավորություն են տալիս ուսումնասիրել առանձին մասնիկների հատկությունները՝ անտեսելով բախումներով պայմանավորված երևույթները, բացի այն դեպքերից, երբ բախումներն իրենք հետազոտության առարկա են դառնում։ Ատոմային փնջով փորձը 1911 թվականին կատարել է ֆրանսիացի գիտնական Լ․ Դյունուայեն՝ ցուցադրելով Na-ի ատոմների ուղղագիծ թռիչքը վակուումում։ Այնուհետև այդ փորձերը շարունակել է Օ․ Շաեռնը իր աշխատակիցների հետ (1929)։ Նրանք մոլեկուլային և ատոմային փնջերը օգտագործել են մոլեկուլների արագությունը և միմյանց հետ ունեցած բախումների էֆեկտիվ կտրվածքները չափելու, ինչպես նաև էլեկտրոնների սպիններով և միջուկների մագնիսական մոմենտներով պայմանավորւիսծ երևույթները հետազոտելու համար։ 1937 թվականին Ի․ Ռաքին մոլեկուլային և ատոմային փնջերը օգտագործել է իր մշակած ռեզոնանսային մեթոդի համար, որը հետագայում դարձել է ոադիոսպեկտրոսկոպիայի հիմնական մեթոդը։ Դրանով մեծ ճշտությամբ չափում են մոլեկուլների, ատոմների և միջուկների հիմնական բնութագրերը (Ն․ Ռամզեյ և ուրիշներ)։ Մոլեկուլային և ատոմային փնջերի աղբյուրում գազի ճնշումը պետք է բավականաչափ փոքր լինի, որպեսզի բախումները մասնիկների միջև հազվադեպ լինեն, և դրանց ազատ վազքի երկարությունը մեծ լինի։ Մոլեկուլային և ատոմային փնջերը կիրառվում են նաև քվանտային էլեկտրոնիկայում, արագացուցիչային տեխնիկայում։
Քասուն եպիսկոպոս

Քասուն եպիսկոպոս (նաև՝ Քասու եպիսկոպոս, գրաբ.՝ Քասուն եպիսկոպոս Տուրուբերանոյ, 4-րդ դար - 5-րդ դար), հայ հոգևորական գործիչ, Հայ Առաքելական եկեղեցու Տուրուբերանի թեմի առաջնորդ (5-րդ դար)։


== Կենսագրություն ==
Տուրուբերանի եպիսկոպոս Քասունը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին։
Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Տուրուբերանի եպիսկոպոս Քասունը։


== Ծանոթագրություններ ==
Պրատա Սաննիտա

Պրատա Սաննիտա  (իտալերեն՝ Prata Sannita), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 1699 մարդ։ Բնակչության խտություն կազմում է 81 մարդ/կմ²։ Զբաղեցնում է 21 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։
Գյոզալդարա (այլ կիրառումներ)

Գյոզալդարա, կարող է վերաբերել՝

Գյոզալդարա - գետ Տիգրիսի ավազանում, Հայկական լեռնաշխարհում, Բիթլիսի ձախակողմյան ամենամեծ օժանդակը
Գյոզալդարա - գետակ Կուրի ավազանում
Գյոզալդարա - լեռ Սևանա լճի հյուսիսային կողմում, Աղստև գետի Գետիկ վտակի վերին հոսանքի շրջանում, նրա ձխակողմյան Գյոզալդարա վտակի ձախ կողմում
Գյոզալդարա - լեռ Սևանա լճից հարավ, Վարդենիսի լեռներում
Գյոզալդարա - լեռներ Հայկական լեռնաշխարհում, Հայկական Տավրոս լեռնահամակարգում, Վանա լճի հյուսիսարևմտյան կողմում
Ագարակ (Խութի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
Բնակիչները հիմնականում հայեր էին։ Նրանք հիմնականում զբաղվում էին երկրագործությամբ և անասնապահությամբ։ 1986 թվականի դրությամբ գյուղում պահպանվել էր 1216 թվականին կառուցված եկեղեցին։
Ագարակը թուրքերի ձեռքով ավերվել և ամայացել է Առաջին համաշխարհային պատերազմի տարիներին։ Բնակչության մեծ մասը զոհվել է 1915 թվականի Մեծ եղեռնի ժամանակ, իսկ փոքր մասին հաջողվել է գաղթել օտար երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժողովածու (2322)

Ժողովածու (2322), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2322 թվի տակ։ Ձեռագիրը գրվել է 17-րդ դարում Մանտսե դպիր գրիչի կողմից։ Գրված է թղթի վրա, որը ունի 24x17,5 սմ չափս։ Ձեռագիրը կազմված է 275 թերթից։ Գրված է երկսյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 273բ։


== Բովանդակություն ==
Ճառք, Քարոզք (Ես․ Նչեցի, Տիրատուր, անանունք)։
Վահրամայ վրդ-ի Դաւանութիւն։
Յակոբայ վրդ-ի Յաղագս անձին։
Գովեստ առ ո․ Ստեփանոս, մարիամ։
Պատճառք տօնից։


== Ծանոթագրություններ ==
Բժիշկ Ժիվագո (հեռուստասերիալ)

«Դոկտոր Ժիվագո» (ռուս.՝ «Доктор Живаго»), ռուսական սերիալ, Բորիս Պաստեռնակի համանուն վեպի էկրանավորումը։


== Սյուժե ==
Տասնմեկ սերիայից բաղկացած ֆիլմը ներկայացնում է մի քանի տասնամյակ Յուրի Ժիվագոյի՝ Բորիս Պաստեռնակի համանուն վեպի հերոսի կյանքից։ Հիմնական սյուժեն մնացել է անփոփոխ, բայց հանվել են մի շարք սյուժետային գծեր, այդ թվում՝ գլխավոր հերոսի եղորը վերաբերող։


== Դերերում ==
Օլեգ Մենշիկով – Յուրի Ժիվագո
Վարվառա Անդրեևա – Տոնյա
Չուլպան Խամատովա – Լարա
Օլեգ Յանկովսկի – Վիկտոր Կոմարովսկի
Սերգեյ Գորոբչենկո – Պատուլյա
Վլադիմիր Իլյին – Ալեքսանդր Գրոմեկո
Կիրիլ Պիրոգով – Միխայիլ Գորդոն
Ինգա Շել – Շուրոչկա Շլեզինգեր
Անդրեյ Կրասկո – Մարկել
Ալեքսեյ Պետրենկո – Ֆադեյ Կազիմիրովիչ
Անդրեյ Պանին- Անդրեյ Ժիվագո
Սերգեյ Գարմաշ- Անտիպով ավագ
Նատալյա Կոլյականովա – Ամալյա Գիշար
Անտոն Խաբարով – Ռոդիոն Գիշար
Սերգեյ Միգիցկո – Գորդոն
Իրինա Բրազգովկա – Աննա Իվանովնա Գրոմեկո
Յուլիա Կելչևսկայա – Լիզա
Կոնստանտին Ստրելնիկով – քարտուղար
Վիլլի Մելնիկով – Վոլդեմար
Դմիտրի Մուլյար – երիտասարդ վիրաբույժ
Անդրեյ Կուզիչև – Գինցե
Վիկտոր Սոլովյով – նախագահ
Բորիս Ռոմանով – քահանա
Իգոր Յացկո – Բլաժեյկո
Եվգենի Մունդում – դպրոցի տնօրեն
Վիկտոր Ստեպանով – Ավերկի
Գալինա Պոլսկիխ — Ելենա, Մարֆա և Սերաֆիմա Միկուլիցիններ
Օլեգ Մալախով – Լիվերիա
Մաքսիմ Ավերին – մարդ-թուփ
Արտյոմ Գրիգորև – Ռանցևիչ
Մարիա Զվոնարյովա – Ագաֆյա
Լյուդմիլա Պոլյակովա – դատարանի նախագահ
Սերգեյ Ցեպով – մեղադրող
Վիկտորյա Իսակովա – Մարինկա
Սերգեյ Գազարով – Ալավերդու
Անդրեյ Ի – գլխավոր բժիշկ
Յուլիա Իկոնոպիսցևա – աղջիկ երաժշտական երեկոյում
Սերգեյ Զաբոտին – դրվագ


== Նկարահանման խումբ ==
Սցենարիստ՝ Յուրի Արաբով՝ Բորիս Պաստեռնակի վեպի մոտիվներով
Բեմադրող ռեժիսոր՝ Ալեքսանդր Պրոշկին
Բեմադրող օպերատորներ՝ Գենադի Կարյուկ, Ալեքսանդր Կարյուկ
Կոմպոզիտոր՝ Էդուարդ Արտեմև
Գլխավոր նկարիչ՝ Վիկտոր Յուշին
Բեմադրող նկարիչ՝ Վլադիմիր Երմակով


== Սերիայի ստեղծման և ցուցադրման պատմությունը ==
Այս ֆիլմը աշխարհում վեպի չորրորդ էկրանավորումն է և Ռուսաստանում առաջին էկրանավորումը։ Ֆիլմի նկարահանումներն ավարտվել են 2005 թվականի վերջին, սակայն անհասկանալի պատճառներով ֆիլմը միանգամից եթեր չի հեռարձակվել։ Նյութերը գողացվել են և թողարկվել DVD-ով՝ վատ որակով։ Մի փոքր ուշ թողարկվել է ֆիլմի DVD-ի լիցենզավորված տարբերակը։
Միայն 2006 թվականի մայիսին սերիալն սկսել է ցուցադրվել НТВ ալիքով, ընդ որում՝ այն ծանրաբեռնված էր գովազդով․ ֆիլմի մեկ սերիայի 44 րոպեի համար բաժին էր ընկնում 18 րոպե գովազդ։


== Մրցանակներ ==
«Ոսկե արծիվ» մրցանակ (2007)
Լավագույն հեռուստատեսային սերիալ (11 սերիա և ավելի)
Հեռուստատեսության լավագույն դերասան (Օլեգ Յանկովսկի)
Բեմադրող նկարչի լավագույն աշխատանք
Լավագույն երաժշտություն
«Ոսկե արծիվ» մրցանակի անվանակարգեր․
Հեռուստատեսության լավագույն դերասանուհի (Չուլպան Խամատովա)
ՏԵՖԻ մրցանակ - 2006
Տղամարդու լավագույն դերկատարում հեռուստատեսային ֆիլմում/սերիալում (Օլեգ Յանկովսկի)
Լավագույն դերասանուհի հեռուստատեսային ֆիլմում/սերիալում (Չուլպան Խամատովա)


== Ծանոթագրություններ ==


== Արտաքին հղումներ ==
«Доктор Живаго» на сайте «Энциклопедия отечественного кино»
Сериал «Доктор Живаго» на сайте «Кино России»(չաշխատող հղում)
Сериал «Доктор Живаго» на сайте «Наш фильм»
Պլիտա (գյուղ, Պուտիլայի շրջան)

Պլիտա (ուկրաիներեն՝ Плита), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Պլիտա գյուղում բնակվում էր 164 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոզնիչի

Վոզնիչի (ուկրաիներեն՝ Возничі), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1771 թվականին։
2001 թվականի տվյալներով Վոզնիչի գյուղում բնակվում էր 215 մարդ։ Բնակավայրը զբաղեցնում է 0,97 կմ² տարածք։ Բնակչության խտությունը կազմում էր 221,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հենրիկ Հարությունյան (բանասեր)

Հենրիկ Արտավազդի Հարությունյան (նոյեմբերի 3, 1937(1937-11-03), Թափադոլակ, Հայաստան - մայիսի 7, 1992(1992-05-07), Երևան, Հայաստան), հայ լեզվաբան, բանասիրական գիտությունների դոկտոր (1989), պրոֆեսոր։


== Կենսագրություն ==
Հենրիկ Հարությունյանը ծնվել է 1937 թվականի նոյեմբերի 3-ին Հայաստանի Ախուրյանի շրջանի Արևիկ գյուղում, որտեղ էլ ստացել է իր միջնակարգ կրթությունը։ 1960 թվականին ավարտել է  Գյումրիի Մ.Նալբանդյանի անվան մանկավարժական ինստիտուտի պատմա-լեզվագրական ֆակուլտետը և  աշխատանքի  անցել  նույն քաղաքի Պետրոս Դուրյանի անվան միջնակարգ դպրոցում, որպես ջոկատավար, մայրենի լեզվի և գրականության ուսուցիչ։
1964 թվականին ընդունվել է ՀՀ ԳԱԱ Հրաչյա Աճառյանի անվան լեզվի ինստիտուտի ասպիրանտուրան, ժամանակակից հայոց լեզվի մասնագիտության գծով, եղել է  լեզվաբան պրոֆեսոր Գուրգեն Սևակի ասպիրանտը։ 1967 թվականին, ավարտել է  ասպիրանտուրան  և  աշխատանքի է անցել  Երևանի պետական համալսարանի բանասիրական ֆակուլտետում, որտեղ էլ անընդմեջ աշխատել է մինչև իր կյանքի վերջին օրը։
1968 թվականին  «Անդեմ նախադասությունները ժամանակակից հայերենում» թեմայով պաշտպանել է  թեկնածուական դիսերտացիա և ստացել բանասիրական գիտությունների թեկնածուի գիտական աստիճան։ 1973 թվականին  Հարությունյանին շնորհվել է  դոցենտի կոչում։
Համալսարանում դասավանդելուն զուգահեռ Հենրիկ Հարությունյանը միաժամանակ դասախոսություններ է կարդացել ուսուցիչների կատարելագործման հանրապետական ինստիտուտում,  հեռուստատեսությամբ վարել է  «Մեր լեզուն, մեր խոսքը» հաղորդաշարը։ Եղել է  Կրթության նախարարության ծրագրամեթոդական խորհրդի անդամ։
1989  թվականին  «Կառավարումը ժամանակակից հայերենում» ծավալուն մենագրությամբ նա  պաշտպանել է  դոկտորական թեզ և ստացել  բանասիրական գիտությունների դոկտորի գիտական աստիճան, իսկ մեկ տարի անց՝ պրոֆեսորի կոչում։
Հենրիկ Հարությունյանը եղել է բանասիրական ֆակուլտետի դեկանի տեղակալ, կուսկազմակերպության քարտուղար, Ուսանողական գիտական ընկերություն  նախագահ, համալսարանի բնագիտական ֆակուլտետների հայոց լեզվի ամբիոնի վարիչ։
Գրել է  12 մենագրություն և հինգ տասնյակից ավելի գիտական հոդված։ Նրա աշխատություններից մեկական օրինակներ գտնվում են Վաշինգտոնի կոնգրեսի գրադարանում։
Մահացել է 1992 թվականի մայիսի 7-ին։ Նրա մահից հետո ընտանիքի կողմից  հրատարակվել է  «Բայի արկածները» մենագրությունը։


== Աշխատություններ ==
«Անդեմ նախադասությունները ժամանակակից հայերենում»
«Ածական անուն, դերանուն»
«Գրողի լեզվի և ոճի հարցեր»
«Լեզվի գործնական ուսուցումը և տրամաբանական մտածողության զարգացումը»
«Գեղարվեստական խոսք»
«Եթե բառերը խոսեին»
«Հետաքրքրաշարժ հայոց լեզու»
«Հայոց լեզուն հազարագանձ»
«Ուղղագրական բառգրքույկ»
«Առձեռն ուղղագրական բառգրքույկ»
«Կառավարումը ժամանակակից հայերենում»
«Հետաքրքրաշարժ հայոց լեզուն»


== Ծանոթագրություններ ==


== Արտաքին հղումներ ==
ՀԱՅԱՍՏԱՆԻ ԳՐԱԴԱՐԱՆՆԵՐԻ ՀԱՄԱՀԱՎԱՔ ԳՐԱՑՈՒՑԱԿ = Union Catalog of Armenian Libraries
Կեիլա (գետ)

Անվան այլ կիրառումների համար տե՛ս՝ Կեիլա (այլ կիրառումներ)
Կեիլա (էստ․՝ Keila jõgi), գետ Էստոնիայի հյուսիս-արևմուտքում։ Սկիզբ է առնում Լոոսալու ճահիճում, որը գտնվում է Ռապլամաա նահանգում Յուռու գյուղից հարավ, և թափվում է Ֆիննական ծոց Կեիլա-Յոա գյուղական ավանի մոտ։


== Տես նաև ==
Էստոնիայի գետեր


== Ծանոթագրություններ ==
Քալբաօրուջ Դիզա

Քալբաօրուջ Դիզա (ադրբ.՝ Kalbaoruc Dizə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան
Նախիջևանի Ինքնավար Հանրապետություն


== Արտաքին հղումներ ==
Արգամ Այվազյանի «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈւՇԱՐՁԱՆՆԵՐԸ» գիրքը


== Ծանոթագրություններ ==
Տավոլժանկա (Սուզունի վտակ)

Անվան այլ կիրառումների համար տե՛ս՝ Տավոլժանկա (այլ կիրառումներ)Տավոլժանկա (ռուս.՝ Таволжанка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուզուն գետի աջ ափով՝ 38 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200003759
Հիդրոլոգիական ուսումնասիրությունների կոդը - 115200375
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հակատանկային հրացան

Հակատանկային հրացան, ակոսավոր փողով հրացան, նախատեսված է զրահապատ օբյեկտները (թեթև և միջին տանկ, զրահամեքենա և այլն) ծակող-հրկիզող գնդակով խոցելու համար։ Հեռահարությունը՝ 500 մ։
Օկուպացիաների թանգարան

Օկուպացիաների թանգարան (էստ․՝ Okupatsioonide muuseum), թանգարան Էստոնիայի մայրաքաղաք Տալլինում։ 2003 թվականին բացված թանգարանի մշտական ցուցադրությունն արտացոլում է Էստոնիայի 1940-1991 թվականների պատմությունը, երբ Էստոնիան հերթով Խորհրդային Միության, Գերմանիայի և կրկին ԽՍՀՄ-ի մաս էր։ Թանգարանը բացվել է 2003 թվականի հուլիսի 1-ին։


== Պատմություն ==
Թանգարանը ստեղծվել է «Կիստլեր-Ռիթսո Էեստի» հիմնադրամի կողմից (էստ․՝ Kistler-Ritso Eesti Sihtasutus)։ Թանգարանում հավաքված և ցուցադրված փաստաթղթերն ու ցուցանմուշները պատմում են օկուպացիայի ժամանակաշրջանների մասին։


== Ցուցադրություն ==

1941-1991 թվականներին Էստոնիան կարճ ժամանակով գրավվել է նացիստական Գերմանիայի կողմից, ապա չորս ու կես տասնամյակ՝ ԽՍՀՄ-ի կողմից։ Այդ դժվար ժամանակաշրջանի պատմությունը ներկայացված է Հին քաղաքի մատույցներում գտնվող թանգարանում։ Խոշոր վերանորոգումից հետո թանգարանը վերաբացվել է «Ազատություն առանց սահմանների» նոր մշտական ցուցադրությամբ, որն ուսումնասիրում է օկուպացիան, դիմադրությունը, վերականգնումը և ազատությունը հինգ տարբեր տեսանկյուններից՝ մարդկության դեմ հանցագործություններ, էստոնացիներն ազատ աշխարհում, կյանքը Խորհրդային Էստոնիայում, անկախության վերականգնում և ազատություն։ Ցուցահանդեսը հասանելի է յոթ լեզվով՝ էստոներեն, ռուսերեն, անգլերեն, ֆիններեն, գերմաներեն, ֆրանսերեն, իսպաներեն։ Ցուցանմուշների մեջ են օկուպացիայի ընթացքում փախածների, ողջ մնացածների կամ Սիբիր աքսորվածների անձնական իրերը։ Այստեղ ներկայացվում են նաև նրանց պատմությունները։ Ցուցահանդեսում կա նաև հատուկ մանկական ցուցադրություն, որը պատմում է տարբեր պատմություններ տարիքային տարբեր խմբերի համար։


== Թանգարանի կապեր ==
Թանգարանը կապեր է հաստատել Էստոնիայի և արտերկրի պետական և հասարակական կազմակերպությունների հետ, որոնք ունեն նմանատիպ ծրագրեր, համագործակցություն է հաստատվել Հանցագործությունների հետաքննության միջազգային հանձնաժողովի, Ռեպրեսիվ օկուպացիոն քաղաքականության հետաքննության պետական հանձնաժողովի, «MEMENTO» կազմակերպության և Խորհրդային ժամանակաշրջանի ուսումնասիրությունների կենտրոնի (S-keskus) հետ։ Պատրաստվել է համատեղ նախագիծ «Մեմորիալ» ռուսական կազմակերպության հետ։ Կապ է հաստատվել Պերմի մարզի քաղբանտարկյալների նախկին թիվ 35 ճամբարի Գուլագի թանգարանի հետ։ Մեկնարկել են նախագծեր «Էստոնիայի մշակութային կապիտալ» հիմնադրամի և Վարշավայի KARTA կենտրոնի հետ համատեղ։


== Լուսանկարներ ==

		
		
		
		
		


== Ծանոթագրություններ ==


== Արտաքին հղումներ ==
Muuseumi koduleht
Մանդայ (գյուղ, Մեգինո-Կանգալասկի ուլուս)

Մանդայ (ռուս.՝ Мандай, յակուտ.՝ Маандай), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2008 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2887) Կրինով

(2887) Կրինով (անգլ.՝ Krinov), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,26036 ա. մ., առավելագույնը մոտենում է 1,9228 ա. մ. հեռավորության վրա և հեռանում 2,5979 ա. մ.։ Արեգակի շուրջ մեկ ամբողջական պտույտ է կատարում 1241,27 երկրային օրվա ընթացքում, իր ուղեծրով շարժվելով միջինում 0,290027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2887) Կրինով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1 % (ֆիլմ)

«1 %», ռեժիսոր Սթիվ Մաքքալումի ավստրալիական քրեական ֆիլմ։ 2017 թվականի սեպտեմբերի 9-ին տեղի է ունեցել ֆիլմի պրեմիերան Տորոնտոյի միջազգային կինոփառատոնում։ Գլխավոր դերերում են Էդդի Բարուն և Ռայան Կորրը։
Հայտնի կինոքննադատ Բրայեն Տալլերիկոն ֆիլմը անվանել է ««Անարխիայի որդիներ» ֆիլմի ավստրալիական տարբերակ», թեև նշել է, որ դա հաճոյախոսությունն է։ Տալլերիկոյի կարծքիով ֆիլմը չափազանց մռայլ է ստացվել՝ առանց թեթևացնող հանգամանքների՝ ստիպելով դիմանալ սևությանը, բայց Էբբի Լիի խաղը փրկել է ֆիլմը լիակատար անհաջողությունից։ Տորոնտոյի փառատոնում պրեմիերիաներից հետո  «A24»ը և «DirecTV Cinema»-ը Հյուսիսային Ամերիկայում ֆիլմի վարձույթի իրավունք են գնել։


== Սյուժե ==
Ֆիլմի անվանումը գալիս է այսպես կոչված «մեկ տոկոս» բայքերական ակումբներից, որոնք դասական բայքերական ենթամշակույթ են կազմում, այլ ոչ թե պարզապես պատրաստվում են հանգստյան օրերին միասին նորոգել մոտոցիկլետները։ Ֆիլմի սյուժեն պատմում է Մարկ (Ռայան Կորր) անունով տղայի մասին, որը ղեկավարում է մոտոակումբը այն ժամանակ, երբ նրա իսկական ղեկավարը (Մետյու Նեյբլ) ազատազրկված է։ Մարկոսի եղբայրը՝ Սքինջ (Ջոշ Մակկոնվիլլ), դժվարության մեջ է ընկնում մրցակից ակումբի հետ, և բանտից դուրս եկած պարագլուխը փորձում է ուժով լուծել այդ խնդիրը, որը Մարկը փորձում է կանխել։


== Ծանոթագրություններ ==